[]

ส่วนที่ 1

ข้อมูลสรุป (Executive Summary)

บริษัท พรีเชียส ชิพปิ้ง จำกัด (มหาชน) ก่อตั้งในปี พ.ศ. 2532 และเข้าสู่ตลาดหลักทรัพย์ ในปี
พ.ศ. 2536
โดยดำเนินธุรกิจหลักเป็นเจ้าของเรือและให้บริการเช่าเหมาเรือขนส่งสินค้าแห้งเทกองเอนกประสงค์ขนาดเล็ก
บริษัทฯ ได้จัดโครงสร้างของบริษัทฯ โดยให้บริษัทย่อย เป็นเจ้าของเรือเพียง 1 ลำ
(บางบริษัทย่อยเป็นเจ้าของเรือ 2 ลำ) เพื่อจำกัดความรับผิด ซึ่งโครงสร้างของบริษัทฯ
ดังกล่าวก็มีลักษณะเหมือนกับโครงสร้างบริษัทเดินเรือทั่วไป

ปัจจุบัน บริษัทฯ มีเรือเทกองจำนวน 29 ลำ, เรืออเนกประสงค์จำนวน 1 ลำ และเรือขนซีเมนต์
จำนวน 1 ลำ (“กองเรือ”) ซึ่งกองเรือของบริษัทฯ มี เดดเวทตันรวมทั้งสิ้น 703,687
เดดเวทตัน โดยเรือ จำนวน 29 ลำจากเรือทั้งหมดเป็นเรือธงไทย, จำนวน 1 ลำ
เป็นเรือธงสิงคโปร์ และ จำนวน 1 ลำเป็นเรือธงบาฮามาส บริษัทฯ
จัดเป็นหนึ่งในบริษัทเดินเรือที่ใหญ่ที่สุดที่ดำเนินธุรกิจเป็นเจ้าของเรือขนาดเล็ก (Small handy
size) เพียงอย่างเดียวซึ่งรับขนสินค้าแห้งในตลาดการเดินเรือแบบไม่ประจำเส้นทาง
ซึ่งมีความหลากหลาย และมีลักษณะเฉพาะโดยมีบริษัทเป็นเจ้าของเรือ 2-3 ลำ

บริษัทฯ บริหารงานกองเรือเรือแบบไม่ประจำเส้นทางซึ่งมีเส้นทางเดินเรือครอบคลุมไปทั่วโลก
สินค้าพื้นฐานที่ กองเรือของบริษัทฯ ขนส่ง คือสินค้าทางการเกษตร, เหล็ก, ปุ๋ย,
สินแร่และเนื้อแร่, ไม้ซุงและอื่นๆ โดยบริษัทฯ ได้ประมาณ
เครือข่ายการขนส่งสินค้าของกองเรือของบริษัทฯ อย่างคร่าวๆเป็น5 ภูมิภาคประกอบด้วย
สหรัฐอเมริกา ยุโรป ละตินอเมริกา-อาฟริกา อินเดีย อนุทวีปตะวันออกกลางและ
เอเชียตะวันออกเฉียงใต้ ในบางท่าเรือที่มีขีดจำกัดในเรื่องร่องน้ำ และเนื้อที่ของ ท่าเรือที่จำกัด
(เรือของบริษัทฯ มีเครื่องมือในการขนถ่ายสินค้า) ซึ่งทำให้เรือขนาดใหญ่ไม่สามารถเข้าเทียบท่าได้
ลักษณะ
ดังกล่าวถือเป็นข้อได้เปรียบและส่งผลให้บริษัทฯมีความมั่นคงมากขึ้นในอัตราการว่าจ้างที่มากว่าผู้ประกอบการเดินเรือขนาดใหญ่

ด้านการดำเนินกิจการ ในรอบปีที่ผ่านมา บริษัทฯ มีรายได้รวมเป็นเงิน 4,056.01 ล้านบาท (ปี
2543: 4,196.09 ล้านบาท) และมีผลกำไรสุทธิเป็นเงิน 637.32 ล้านบาท (ปี 2543:
ขาดทุนสุทธิ 366.64 ล้านบาท) ทั้งนี้รวมถึงขาดทุนสุทธิจากอัตรา แลกเปลี่ยนจำนวน 75.46
ล้านบาท (ปี 2543: ขาดทุนจากอัตราแลกเปลี่ยน 597.77ล้านบาท)
ส่วนของผู้ถือหุ้นยังอยู่ในเกณฑ์เพิ่มขึ้นที่ 474.04 ล้านบาท (ปี 2543: 365.21 ล้านบาท)
สินทรัพย์รวมของบริษัทฯ ลดลงมาอยู่ที่ 5,802.97 ล้านบาท (ปี 2543: 6,691.35 ล้านบาท)

ในระหว่างปีที่ผ่านมาบริษัทฯ มีกำไรสุทธิจากการดำเนินงานก่อนขาดทุนจากอัตราแลกเปลี่ยน
ค่าภาษีเงินได้และ รายการพิเศษเป็นจำนวน518.67ล้านบาท
ทั้งนี้เป็นผลเนื่องมาจากความอ่อนตัวลงของตลาดขนส่งสินค้าทางทะเลในช่วงครึ่งหลังของปี
มิเช่นนั้นตัวเลขผลกำไรจากการดำเนินงานในปี 2544 น่าจะสูงกว่านี้ บริษัทฯ
ได้พยายามควบคุมค่าใช้จ่ายในการบริหารการเดินเรืออย่างยิ่งและก็ประสบความสำเร็จในการคงระดับค่าใช้จ่ายไว้ได้ในระดับเดียวกันกับของปีก่อน
การพักการเดินเรือเนื่องจากปัญหาทางเทคนิคก็อยู่ภายใต้การควบคุมดูแลเป็นอย่างดี
ซึ่งส่งผลให้ระดับการสูญเสียรายได้อันเนื่องมาจากการพักเรืออยู่ในเกณฑ์ต่ำมาก

จากผลของการมุ่งทำกำไรและลดค่าใช้จ่ายด้านดอกเบี้ยในระหว่างปีที่ผ่านมา ทำให้บริษัทฯ
ไม่ต้องประสบกับปัญหาการขาดสภาพ คล่องใดๆ ในระหว่างปีที่ผ่านมา

การปรับโครงสร้างหนี้ของบริษัทฯ ซึ่งประสบความสำเร็จลงด้วยดีเมื่อเดือนกรกฎาคม 2543
ส่งผลให้เครื่องมือทางการเงินที่เรียกว่า หุ้นกู้แปลงสภาพชนิดไถ่ถอนได้ปลอดดอกเบี้ย (RCD)
จะถูกแปลงสภาพไปเป็นหุ้นสามัญของบริษัทฯ ภายหลังจากวันที่ 16 มกราคม 2546 อย่างไรก็ตาม
ก่อนถึงวันที่หุ้นกู้จะแปลงสภาพ บริษัทฯ สามารถไถ่ถอนหุ้น RCD นั้นได้ในอัตรา
มูลค่าหน้าตั๋วที่มีส่วนลด ซึ่งขึ้นอยู่กับช่วงเวลาที่มีการไถ่ถอน ดังนั้น
ภายใต้เงื่อนไขของการปรับโครงสร้างหนี้ จำนวนเงินที่บริษัทฯ
จะระดมมาเพื่อการไถ่ถอนหุ้นกู้นี้สามารถที่จะจัดหามาได้จากการออกหุ้นเพิ่มทุนแต่เนื่องจากสภาพของตลาดทุนที่ผืดเคืองในภูมิภาคโดยเฉพาะอย่างยิ่งในประเทศไทย
การออกหุ้นเพิ่มทุนในราคาหุ้นที่ดีนั้นเป็นสิ่งที่ค่อนข้างยาก
อย่างไรก็ตามบริษัทฯจะพยายามให้แผนการออกหุ้นเพิ่มทุนคืบหน้าต่อไป ซึ่งบริษัทฯ
ก็หวังว่าจะได้รายงานให้ท่านได้ทราบถึงข่าวดีในโครงการนี้ต่อไป

-   ทิศทางในอนาคตของบริษัทฯ

การปลดระวางเรือของกองเรือโลกในปี 2544 ดำเนินไปอย่างต่อเนื่อง เริ่มต้นปี 2543
เรือจำนวน 154 ลำถูกปลดระวางออกจากกองเรือเอนกประสงค์ขนาดเล็กของโลก
ถือเป็นอัตราลดลงร้อยละ 4.72 ของกองเรือโลก การลดจำนวนเรือที่มียอดสูงสุดคือในปี 2543
โดยมีอัตราลดลงร้อยละ 4.74 ของกองเรือโลก
เหตุผลที่อัตราการลดลงของเรือมีสูงมากก็คือการลดลงของค่าระวางเรือ
แต่จากตัวเลขเรือประเภทเอนกประสงค์ขนาดเล็กในกองเรือโลกที่มีอายุมากกว่า 20 ปี
มีอยู่มากกว่าร้อยละ 53 บริษัทฯ จึงคาดหวังว่าอัตราการปลดระวางในช่วง 2-3
ปีข้างหน้านี้จะเป็นเครื่องสะท้อนให้เห็นการฟื้นตัวในอุตสาหกรรม
จำนวนลดลงสุทธิของขนาดกองเรือโลกเท่านั้นที่จะเป็นประโยชน์ต่ออัตราค่าระวางเรือ

-   บทสรุป

บริษัทฯ ได้ประคับประคองกิจการเพื่อให้ผ่านพ้นช่วงเวลาที่ยากลำบากนี้ด้วยความสง่างาม
สิ่งเหล่านี้เป็นเครื่องชี้วัดได้เป็นอย่างดีถึงการเสียสละ การทำงานหนักของมืออาชีพ
ที่เป็นองค์ประกอบสำคัญของบริษัทฯ รวมถึงบรรดาเจ้าหน้าที่ประจำการบนเรือของ พีเอสแอล
ทุกคน.